Държавен вестник, бр. 37, 2022 г., стр. 119

БРОЙ  37	
Д Ъ Р Ж А В Е Н  В Е С Т Н И К 	
СТР.  119  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ 
И СЪДИЛИЩА
МИНИСТЕРСТВО  
НА ОКОЛНАТА СРЕДА И ВОДИТЕ
ЗАПОВЕД № РД-320 
от 15 април 2022 г.
На основание чл. 39 във връзка с чл. 33, ал. 1 
от Закона за защитените територии и предло-
жение на Столична община (с вх. № 08-00-771 
от 18.09.2018 г. на Министерството на околната 
среда и водите – МОСВ), с цел опазване на езер­
на екосистема, представляваща местообитание 
на ценни и защитени растителни и животински 
видове, като: бяла водна лилия (Nymphaea alba), 
щитолистна какичка (Nymphoides peltata), южна 
мехурка (Utricularia australis) и четирилистно раз-
ковниче (Marsilea quadrifolia), голяма бяла чапла 
(Egretta alba), нощна чапла (Nycticorax nycticorax), 
малка бяла чапла (Egreta garzetta), гривеста чапла 
(Ardeola ralloides), ръждива чапла (Ardea purpurea), 
голям воден бик (Botaurus stellaris), малък воден бик 
(Ixobrychus minutus), малък корморан (Phalacrocorax 
pygmaeus), малък гмурец (Tachybaptus ruficollis), го-
лям гмурец (Podiceps cristatus), белоока потап­ница 
(Aythya nyroca), лиска (Fulica atra), воден дърдавец 
(Rallus aquaticus), зеленоножка (Gallinula chloropus), 
тръстиков блатар (Circus aeruginosus), сива патица 
(Anas strepera), кафявоглава потапница (Aythya 
ferina), белобуза рибарка (Chlidonias hybrida), тор-
богнезден синигер (Remiz pendulinus), свилено 
шаварче (Cettia cetti) и др.:
1. Обявявам защитена местност „Малко Него-
ванско езеро“ в землището на с. Негован, община 
Столична, област София.
2. Защитената местност включва поземлен 
имот с идентификатор 51250.5654.2 съгласно 
кадаст­ралната карта и кадастралните регистри 
(КККР) за землището на с. Негован, община 
Столична, област София, с площ 49,916 дка.
3. Режими на дейности в защитената местност:
3.1. В границата на защитената местност се 
забранява:
3.1.1. Поставяне на преместваеми обекти;
3.1.2. Строителство, с изключение на случаите 
по т. 3.2.1;
3.1.3. Дейности, водещи до промяна на хидро-
логичния режим;
3.1.4. Промяна на предназначението и начина 
на трайно ползване;
3.1.5. Търсене, проучване и добив на подземни 
богатства и добив на инертни материали;
3.1.6. Внасяне на неместни растителни и жи-
вотински видове;
3.1.7. Палене на огън, горене на тръстиковите 
масиви;
3.1.8. Използване на плавателни средства във 
водния обект с изключение на случаите по т. 3.2.2;
3.1.9. Провеждане на сечи с изключение на 
случаите по т. 3.2.3;
3.1.10. Шумово натоварване и използване на 
пиротехнически средства, водещи до значително 
безпокойство на птиците;
3.1.11. Ловуване;
3.1.12. Замърсяване с отпадъци.
3.2. Изключения от забраните по т. 3.1 се 
допускат в следните случаи:
3.2.1. Строителство:
– с цел поддръжка, ремонт и реконструкция 
на съществуващи хидротехнически и други съо­
ръжения;
– на съоръжения за поддържане на благоприя­
тен воден режим в защитената местност.
3.2.2. Използване на плавателни средства във 
водния обект:
– при изпълнение на служебни задължения 
от страна на отговорните институции;
– при извършване на научни проучвания;
– при ремонт и реконструкция на съществу-
ващи съоръжения;
– при аварийни и бедствени ситуации.
3.2.3. Провеждане на сечи с цел отстраняване 
на инвазивни видове и храстова растителност.
4. След влизане в сила на настоящата запо-
вед Регионалната инспекция по околната среда 
и водите – София, да предприеме необходимите 
действия по отразяване на защитената територия 
в КККР за землището на с. Негован, община 
Столична, област София.
5. Защитената местност да се впише в Дър-
жавния регистър на защитените територии при 
МОСВ.
Нарушителите на тази заповед се наказват 
съгласно административнонаказателните разпо-
редби на Закона за защитените територии.
На основание чл. 43 от ЗЗТ заповедта да се 
обнародва в „Държавен вестник“.
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър:  
Б. Сандов
2904
КОМИСИЯ ЗА ЗАЩИТА  
НА ПОТРЕБИТЕЛИТЕ КЪМ
МИНИСТЕРСТВОТО НА ИКОНОМИКАТА
ЗАПОВЕД № 205 
от 31 март 2022 г.
На основание чл. 8, ал. 1 и ал. 2, т. 9 от Ус-
тройствения правилник на Комисията за защита 
на потребителите към министъра на икономи-
ката и на нейната администрация, решение на 
комисията по т. 20 съгласно протокол № 4 от 
14.03.2022 г., чл. 92, ал. 1, 2 и 5 във връзка с 
чл. 71, ал. 1 и 2, чл. 87 и чл. 88, ал. 1, т. 2 от 
Закона за защита на потребителите, чл. 3, ал. 1